als_Latn dik_Latn sna_Latn
Është folur shumë në internet për versionin e ardhshëm të platformës Windows të Microsoft-it, të quajtur Threshold, dhe shumica e informacioneve kanë dalë nga faqja e njohur teknologjike, Neowin. Një nga informacionet më të fundit të dala për Microsoft 9, ka të bëjë me datën se kur do të prezantohet kjo platformë e re.
Javën e kaluar u njoftua se Microsoft do të prezantojë platformën Windows 9 nga fundi i muajit shtator, dhe dje, The Verge zbuloi se Microsoft ka konfirmuar zyrtarisht se versioni i ardhshëm i platformës Windows do të prezantohet më 30 shtator, në një event që do të organizohet nga kompania.
Nuk dihet saktësisht nëse ky version i ri do të emërtohet Windows 9. Thuhet gjithashtu se Microsoft do të sjellë një sërë veçorish të reja tek ky version i ri, si rikthimi i menu-së Start, do të ofrojë mbështetje për desktopët virtual, dhe asistenti virtual Cortana mund të integrohet brenda platformës.
Microsoft po krijon gjithashtu një version të ndarë të Windows RT dhe Windows Phone, por më shumë detaje do të zbulojë gjatë eventit që do të zhvillohet më 30 shtator.
(Herë të lexuara: 206)
als_Latn als_Latn als_Latn als_Latn als_Latn